
হজ এমন এক ইবাদত যার অনুষঙ্গ বহু ইবাদত 

নিশ্চয় সমস্ত প্রশংসা আল্লাহর জন্য; আমরা তাঁরই প্রশংসা করি, তাঁরই 
নিকট সাহায্য ও ক্ষমা প্রার্থনা করি। আমরা আমাদের অন্তরের অনিষ্টতা ও 
পাপকার্য হতে আল্লাহর নিকট আশ্রয় প্রার্থনা করছি। তিনি যাকে পথ প্রদর্শন 
করেন তাকে কেউ পথভ্রষ্ট করতে পারে না, আর যাকে পথভ্রষ্ট করেন তার 
কোন পথ প্রদর্শক নেই। আমি সাক্ষ্য দিচ্ছি যে, আল্লাহ ছাড়া সত্য কোন 
উপাস্য নেই, তিনি এক, তাঁর কোন শরীক নেই। আরো সাক্ষ্য দিচ্ছি যে, 
আমাদের নবী মুহাম্মাদ সাঃ তাঁর বান্দা ও রাসূল; আল্লাহ তায়ালা তার উপর, 
তার পরিবারবর্গ ও সাহাবীদের উপর অসংখ্য দরুদ ও সালাম বর্ষণ করুন। 

অতঃপর: আল্লাহর বান্দাগণ! আপনারা যথাযথভাবে আল্লাহর তাকওয়া 
অবলম্বন করুন এবং নির্জনে ও গোপনে তাকে ভয় করে চলুন। 

হে মুসলমানগণ! আল্লাহ তায়ালা মানুষকে সৃষ্টি করেছেন তাঁরই ইবাদত 
অবাধ্য হতে নিষেধ করেছেন এবং তাদের উপর বিভিন্ন ফজিলতপূর্ণ আমল 
ফরজ করেছেন, যার মধ্যে কিছু এমন যা তার নিকট অন্যগুলোর চেয়ে বেশি 
প্রিয় । 

একটি মহান ও শ্রেষ্ঠ ইবাদত হল বায়তুল্লায় হজ পালন করা- যা ইসলামের 
একটি রূকন ও গুরুত্বপূর্ণ ভিত্তি। নবী সাঃ-কে জিজ্ঞেস করা হল: (কোন 
আমলটি উত্তম? তিনি বললেন: আল্লাহ ও তাঁর রাসূলের প্রতি ঈমান আনা। 
বলা হল: তারপর কোনটি ? তিনি বললেন: আল্লাহর রাস্তায় জিহাদ করা । বলা 
হল: তারপর কোনটি? তিনি বললেন: মাকবুল হজ ।)) সহীহ বুখারী ও মুসলিম। 


(১) ১৬ই যিলকদ, ১৪৪৫ হিজরীতে জুমার দিনে মসজিদে নববীতে খুতবাটি প্রদান করা হয়। 

মহান আল্লাহ এই হজ মৌসুমের অন্তর্গত কিছু সময়ের শপথ করে বলেন: 
Je 
অর্থ: [শপথ দশ রাত্রির ।] সূরা আল-ফজর: ২। তিনি হজ আদায়ের স্থানেরও 
শপথ করেছেন; এ মর্মে তিনি বলেন: 
ক খু 

অর্থ: [আমি শপথ করছি এ নগরীর ৷] সুরা আল-বালাদ: ১। তিনি তার 
সর্বোত্তম ও প্রিয় ভুখন্ডকে বেছে নিয়েছেন যাতে হজের কার্যাদি তার প্রান্তরে 
সম্পাদন করা হয় এবং পবিত্র কাবা ব্যতীত অন্য কোথাও তাওয়াফ করা না 
হয়। 

আল্লাহ তায়ালা মানুষের উপর এ হজ সম্পাদন করা ফরজ করেছেন। নবী 
সাঃ বলেছেন: ((হে মানবসকল ! তোমাদের উপর আল্লাহ তায়ালা হজ ফরজ 
করেছেন। কাজেই তোমরা হজ সম্পাদন কর।)) সহীহ মুসলিম। 

এর ফজিলত হজযাত্রীর উপর চলতে থাকে যখন থেকে তিনি হজের 
কার্ধাদিতে প্রবেশ করেন। যদি তিনি তালবিয়া পাঠ করেন, তবে পৃথিবীর 
প্রতিটি ভেজা ও শুকনো জমিও তার সাথে তালবিয়া পাঠে একমত হয়। 
রাসূলুল্লাহ সাঃ বলেন: ( ব্যক্তিই তালবিয়া পাঠ করে, সাথে সাথে তার ডান 
ও বা দিকের গাছপালা ও পাথর, এমনকি এদিকে-ওদিকে পৃথিবীর শেষ সীমা 
পর্যন্তও |)) সহীহ ইবনে খুযায়মা। 

এর মাধ্যমে পাপাচার ও ভুল-ত্রটির পঞ্চিলতা মোচন করা হয়। নবী সাঃ 
বলেন: (হজ তার পূর্বের সব কিছুকে মিটিয়ে দেয়।)) সহীহ মুসলিম ৷ বস্তুত 
হজ হল ASICS গোনাহ থেকে পবিত্রকারী; যদি সে পাপাচার, স্ত্রী সহবাস ও 
এ জাতীয় কাজ থেকে বিরত থাকে কেননা নবী সাঃ বলেছেন: ((যে ব্যক্তি 

হজ পালন করল এবং তাতে কোন অশ্লীল কাজ করল না ও পাপাচারে লিপ্ত 
হল না, সে ব্যক্তি সদ্য প্রসূত শিশুর ন্যায় প্রত্যাবর্তন করল।)) সহীহ বুখারী ও 
মুসলিম। শাইখুল ইসলাম রহঃ বলেন: (পাপ মোচনের বিষয়টি কখনও ছোট 
পাপ, কখনও বড় পাপের সাথে জড়িত- আমলের গুণগত মান বিবেচনায়; 
কেননা একই ধরণের আমল ব্যক্তি কখনো এমনভাবে পালন করে যে, তাতে 
আল্লাহর প্রতি একনিষ্ঠতা ও দাসত্ববোধ পরিপূর্ণ বিদ্যমান থাকে এবং এর 
ফলে আল্লাহ তার কবীরা গোনাহও ক্ষমা করে দেন।)) 

হজযাত্রীরা হলেন আল্লাহর প্রতিনিধি যারা মর্যাদা অন্বেষণে তাঁর কাছে 
আসেন। নবী সাঃ বলেছেন: (আল্লাহর প্রতিনিধি তিনি শ্রেণীর : গাজী, হাজী 
ও উমরা পালনকারী ।)) সুনানে নাসায়ী। তাদের বিষয়ে আল্লাহ তায়ালা স্বীয় 
ফেরেশতাদের সাথে গর্ব করেন। নবী সাঃ বলেছেন: ((এমন কোন দিন নেই 
যেই দিন আরাফার দিন অপেক্ষা অধিক বান্দাকে আল্লাহ জাহান্নাম থেকে 
পরিত্রাণ দেন। আর তিনি সেদিন বান্দার নিকটবর্তী হন এবং তাদের নিয়ে 
ফেরেশতাদের কাছে গর্ব করে বলেন: এরা কী কামনা করে?) সহীহ মুসলিম। 
ইবনে আব্দুল বার রহঃ বলেন: ((এটি ইঙ্গিত দেয় যে, তাদেরকে ক্ষমা করা 
হয়েছে; কেননা যারা পাপী ও গুনাহগার তাদেরকে নিয়ে আল্লাহ অহংকার 
করবেন না। বরং তাদের তাওবা কবুল ও ক্ষমা করে তিনি তা করবেন ।)) 

যে ব্যক্তি হজের সমস্ত রুকন ও ওয়াজিব বিশুদ্ধ নিয়তে পালন করে এবং 
কোন পাপের সাথে জড়িত হয় না; তার পুরস্কার জান্নাত। নবী সাঃ বলেছেন: 
(মোকবুল হজের প্রতিদান জান্নাত ছাড়া আর কিছু নয়।)) সহীহ বুখারী ও 
মুসলিম। 

হজ হল এমন আনুগত্যমূলক আমল যার অনুষঙ্গ বহু ইবাদত ١ এটা অনেক 
কল্যাণ, উপদেশ ও নিদর্শনে পরিপূর্ণ। আল্লাহ বলেন: 

০, 


অর্থ: [যাতে তারা তাদের কল্যাণের স্থানগুলোতে উপস্থিত হতে পারে ।] সূরা 
আল-হাজ্জ: ২৮। ইমাম কুরতুবী রহঃ বলেন: (তাদের কল্যাণের স্থান বলতে 
হজের কার্যাদি, ব্যবসা-বাণিজ্য, ক্ষমা প্রার্থনা এবং ইহকাল ও পরকালীন 
কল্যাণ ইত্যাদি ।)) 

হাজীগণ তাদের হজে সবচেয়ে উপকারী যা দ্বারা আল্লাহর নৈকট্য অর্জন 
করতে পারে তা হল: হজের যাবতীয় কাজে তাওহীদের প্রতিফলন ঘটানো, 
সব আমলে ইখলাছ অবলম্বন এবং দাসত্বের বহিপ্রকাশ হিসেবে নিজেকে 
আল্লাহর কাছে সমর্পণ করা। আল্লাহ বলেন: 

অর্থ: [আর তোমরা হজ ও উমরা পূর্ণ কর আল্লাহর উদ্দেশ্যে ।] সূরা আল- 
বাকারা: ১৯৬। বস্তুত হজের সময় আল্লাহর একত্ব ঘোষণা করাই হল হাজীদের 
স্লোগান এবং এতে তাদের সম্মান নিহিত: شريك لَك‎ এ لبيك لبيك‎ ৮80 «لبيك‎ 
৫১০৯ ৫0৫) والنعمة ك‎ 4০ إن‎ এ /অর্থাৎ “আমি হাযির হে আল্লাহ্‌! 
সকল প্রশংসা ও নেয়ামত তোমারই এবং সকল সাম্রাজ্যও তোমার, কোন 
শরীক নেই তোমার ।” সহীহ বুখারী ও মুসলিম। শাইখুল ইসলাম রহঃ বলেন: 
(হজের ভিত্তি হল নম্রতা ও আল্লাহর কাছে আত্মসমর্পণ । আর এই কারণে 
এটিকে ‘নুসুক’ নামকরণ করা হয়েছে।)) 

হজের অন্যতম লক্ষ্য হচ্ছে নবী সাঃ-এর আদর্শ অনুসরণ ও অনুকরণ করা; 
সুতরাং তার সুন্নতের অনুসরণ ছাড়া হজ বা কোন ইবাদত গৃহিত হবে না। 
তাইতো নবী সাঃ বলেছেন: ((আমার নিকট থেকে তোমরা হজের নিয়ম-কানুন 

শিখে নাও। কারণ আমি জানি না এই হজের পর আমি আর হজ করতে 
পারব কিনা ।)) সহীহ মুসলিম। সুন্নতের অনুসরণ সততা, ঈমান ও মহব্বতের 
প্রমাণ বহন করে; মহান আল্লাহ বলেন: 

25 IE গা, ১995 کر اه‎ ৬০৪ ৮৫,৪৫৩) By 


অর্থ: [বলুন, “তোমরা যদি আল্লাহকে ভালবাস তবে আমাকে অনুসরণ কর, 
ফলে আল্লাহ তোমাদেরকে ভালবাসবেন এবং তোমাদের অপরাধ ক্ষমা 
করবেন। আল্লাহ্‌ অত্যান্ত ক্ষমাশীল, পরম দয়ালু ৷] সুরা আলে ইমরান: ৩১। নবী 

৪-এর সুন্নতের বিপরীত কোন আমলই আল্লাহ কবুল করবেন না; রাসূল সাঃ 
বলেছেন: (A ব্যক্তি এমন কোন আমল করলো যাতে আমাদের নির্দেশনা 
নেই, তা প্রত্যাখ্যাত হবে ।)) সহীহ মুসলিম। 

প্রকৃতপক্ষে একজন মুসলিম নিজের দ্বীনকে আঁকড়ে ধরে এবং মুর্খতাসুলভ 
কর্মকান্ড ও আচরণ থেকে নিজেকে দূরে রাখে। আর হজের সময় এ 
বিষয়টিকে আরো জোরদার করা হয়েছে। ইবনুল কাইয়্যিম রহঃ বলেন 
(শরীয়ত মুশরিকদের বিপরীতকরণে বদ্ধপরিকর, বিশেষ করে হজের 
সময় ৷)) 

ইহরাম পরিধানের মাঝে নফসের প্রতি প্রবৃত্তির অবাধ্যচরণের দিকে 
আহ্বান রয়েছে; কেননা এতে সেলাইযুক্ত পোশাক পরিধান করা যায় না, 
সুগন্ধি ব্যবহার করা যায় না, নখ কাটা এবং বিবাহের প্রস্তাব দেয়া যায় না। 
এর মাধ্যমে পরস্পরের দুনিয়াবী আভিজাত্যের পার্থক্য দূরীভূত হয়। আর 
সকল মানুষ সমভাবে উপস্থিত হয়; যাদের বাহ্যিকরূপে কোন পার্থক্য থাকে 
না। কেননা সকলের পোশাকই কাফনের মত। 

হজের মাঝে রয়েছে আল্লাহ ও তাঁর সৃষ্টিজীবের প্রতি বিনয় প্রকাশ এবং 
এই স্বীকৃতি যে, অহঙ্কার একমাত্র আল্লাহর জন্য। আর এর ঘোষণা হল 

জামারাতে পাথর নিক্ষেপ, তাওয়াফের সময়, কুরবানীর দিন এবং তাশরীকের 
দিনগুলোতে তাকবীর পাঠের মাধ্যমে; যেন অন্তর আল্লাহর সাথে সম্পৃক্ত থাকে 
সবকিছু থেকে মুক্ত VA 
হজের মাঝে সকল জাতিগোষ্ঠীকে হকের উপর একত্রিত করার এবং 
তাদেরকে ইসলামের উপর এক্যবদ্ধকরণে ইসলামের মহত্ প্রকাশ পায়। 
কেননা তারা একটি নির্দিষ্ট স্থানকে লক্ষ্য বানায়, এক রবকেই আহ্বান করে, 
এক নবীকেই অনুসরণ করে এবং এক কিতাবই পাঠ করে। 
হজে জাতি, ভাষা, স্থান ও বর্ণগত পার্থক্য দূরীভূত হয়ে যায় এবং এতে 
তাকওয়া ও ঈমানের মানদণ্ড প্রকাশ পায়। মহান আল্লাহ বলেন: 
HE Mie S255 the সু ৫4455 BE ৬৫ 20 ep 
অর্থ: [হে মানুষ! আমি তোমাদেরকে সৃষ্টি করেছি এক পুরুষ ও এক নারী 
হতে, আর তোমাদেরকে বিভক্ত করেছি বিভিন্ন জাতি ও গোত্রে, যাতে তোমরা 
একে অন্যের সাথে পরিচিত হতে পার। তোমাদের মধ্যে আল্লাহর কাছে সে 
ব্যক্তিই বেশি মর্যাদাসম্পন্ন যে তোমাদের মধ্যে বেশি তাকওয়াসম্পন্ন।] সূরা 
আল-হুজুরাত : ১৩। 
হজের মাঝে মুসলমানরা পরস্পরের সাথে মিলিত হয় এবং তাদের মাঝে 
ভালবাসার বন্ধন শক্তিশালী হয়। ফলে মানুষের নিকট ইসলামের মহত্ব ও 
ফযিলত এবং এই উম্মতের সম্মান ও উচ্চ মর্যাদা প্রকাশ পায়। আল্লাহ বলেন: 

22 5 SEES sys x Gp 

655 BS at وڪن‎ 

অর্থ: [আর তিনি তাদের পরস্পরের হদয়ের মধ্যে প্রীতি স্থাপন করেছেন 
যমীনের যাবতীয় সম্পদ ব্যয় করলেও আপনি তাদের হৃদয়ে প্রীতি স্থাপন 
করতে পারতেন না; কিন্তু আল্লাহ তাদের মধ্যে প্রীতি স্থাপন করেছেন।] সূরা 

আল-আনফাল : ৬৩। 
অবস্থান বা সফর, আরোহন বা অবতরণ সর্বাবস্থায় বেশি বেশি আল্লাহর 
যিকির করার মাধ্যমে হাজীগণ নৈকট্য অর্জন করতে থাকেন; এমনকি তা 
হজের কার্যাবলী শেষ করার পরেও ١ মহান আল্লাহ বলেন: 

Qian THA E E HES AI ye ৫ 25 
অর্থ: [অতঃপর যখন তোমরা হজের অনুষ্ঠানাদি সমাপ্ত করবে তখন 
আল্লাহকে এভাবে স্মরণ করবে যেভাবে তোমরা তোমাদের পিতৃ-পুরুষদের 
স্মরণ করে থাক, অথবা তার চেয়েও অধিক।] সূরা আল-বাকারা: ২০০। ইবনুল 
কাইয়্যিম রহঃ বলেন: (প্রত্যেক আমলকারীদের মাঝে সর্বোত্তম সেই ব্যক্তি, 
যে স্বীয় আমলের মাঝে অধিক যিকিরকারী..... আর সর্বশ্রেষ্ঠ হাজী হল সে, যে 
অধিক যিকিরকারী 1)) 

হাজীদের অলঙ্কার হল: তাদের উত্তম নৈতিকতা ও আমলে সৌন্দর্য্য প্রকাশ 
করা এবং উত্তম কথা বলা মহান আল্লাহ বলেন: 

LES Uy فيهن الحج فلا رفث‎ ০০৯ ৩৯৯ 

অর্থ: [অতএব এই মাসসমূহে যে হজ করার সংকল্প করে, তার জন্য হজে 
অশ্লীল ও পাপ কাজ বৈধ নয়।] সূরা আল-বাকারা : ১৯৭। 

হাজীদের প্রতি ইহসান করার বহুমুখী উপকারিতা রয়েছে। মুজাহিদ রহঃ 
বলেন: (আমি সফরে ইবনে উমর রাঃ-এর সঙ্গী হলাম তার খেদমতের 
অভিপ্রায়ে; অথচ তিনিই আমার খেদমত করতে লাগলেন ।)) ইবনে রজব রহঃ 
বলেন: (অনেক সালফে সালেহীন সফরে তাদের সঙ্গীদের সাথে শর্তারোপ 
করতেন যে, তিনি তাদের খেদমত করবেন; খেদমতের সওয়াব অর্জনের 
আশায় 1)) 

হজের মাঝে নফসের জন্য লোভ-লালসা ত্যাগের প্রশিক্ষণ রয়েছে। কেননা 

একজন হাজী সেলাইযুক্ত পোশাক এবং সুগন্ধির ন্যায় কিছু বৈধ বিষয় পরিহার 
করে থাকেন। আর যে ব্যক্তি তার নফসকে হজের মাঝে ইহরাম অবস্থায় 
নিষিদ্ধ বস্তু থেকে বিরত রাখে সে অধিক উপযুক্ত যে, প্রত্যেক স্থান ও কালে 
তার নফসকে পাপাচার থেকে বিরত রাখতে পারবে। 

হজের মাঝে সুনিপুণভাবে কাজ সম্পাদনের প্রতি উৎসাহ এবং সময়ের 
প্রতি গুরুত্বারোপের ইঙ্গিত রয়েছে। যেমন এতে সূর্যাস্তের সাথে সাথে এক 
স্থান থেকে অন্য স্থানে স্থানান্তর হওয়া, হজের এক আমল থেকে অন্য আমলে 
আত্মনিয়োগ করা এবং এক আমলের পূর্বে অন্যটির সংঘটিত না করা রয়েছে। 
এটা জীবন নিয়ন্ত্রণ ও ইবাদতসমূহ পরিচালনার উন্নত ব্যবস্থাপনা এবং এ 
থেকে ইখলাস ও ইন্তেবার পথচলা শুরু হয়। 

জামারাগুলোতে পাথর নিক্ষেপের স্থানে একজন হাজী ইবলীসের অপদস্থ 
হওয়ার বিষয়টি অনুধাবন করবেন; যখন ইবরাহীম আঃ-এর নিকট ইবলীস 
তিনবার আত্মপ্রকাশ করেছিল তার পুত্র ইসমাঈল আঃ-কে কুরবানী দেয়া 
সংক্রান্ত তার রবের নির্দেশ পালন থেকে তাকে বিরত রাখার উদ্দেশ্যে। তখন 
ইবরাহীম খলীল আঃ ইবলীসের উপর পাথর নিক্ষেপ করেছিলেন তাকে 
অপদস্থ করতে ও তার প্রতি ঘৃণা প্রকাশের নিমিত্তে। ইবরাহীম আঃ-এর 
নিকট ইবলীসের পুনর্বার আগমন আমাদেরকে এ বিষয় স্মরণ করিয়ে দেয় 
যে, ইবলীস আদম সন্তানকে বার বার এবং নানা জায়গায় কুমন্ত্রণা দেয়। 

যে ব্যক্তি তার হজে তাওহীদের তালবীয়া ও ঈদে তাওহীদের তাকবীর পাঠ 
করে; তার উপর আল্লাহর সাথে কৃত প্রতিশ্রুতি পালন করা আবশ্যক হয়ে 
যায়। তা হল সে একমাত্র আল্লাহকেই ডাকবে, কেবলমাত্র তাঁর নিকটই আশ্রয় 
প্রার্থনা করবে এবং শুধুমাত্র কাবাতেই তাওয়াফ করবে৷ মহান আল্লাহ বলেন: 

4 من فَظْمِير‎ 6১55555০৪৪৩ Gallop 

অর্থ: [আর আল্লাহকে ছাড়া যাদেরকে তোমরা ডাক তারা খেজুরের আঁটির 
আবরণেরও মালিক নয়।] সুরা ফাতির : ১৩। 
মুসলিম মাত্রই কাবার দর্শন ও তাতে তাওয়াফ করতে উদগ্রীব থাকে। এটা 
হচ্ছে ইসলামী মহা মিলনকেন্দ্র। এখানে মানুষ তাদের আদি পিতা ইবরাহীম 
আঃ-এর আহবানের উপর একত্রিত হয়। 
অতঃপর হে মুসলিমগণ! 
হজের মুহূর্তগুলো সম্মানিত ও তার সময়গুলো মূল্যবান । মহান আল্লাহ বলেন: 


অর্থ: [আর তোমরা নির্দিষ্ট দিনগুলোতে আল্লাহকে স্মরণ করবে |] সূরা আল- 
বাকারা: ২০৩। হজ পরপারে পাড়ি জমানোর কথা স্মরণ করিয়ে দেয়; কেননা 
হজযাত্রী তো তার সম্পদ ও পরিবার ত্যাগ করে হজের উদ্দেশ্যে রওনা দেয়। 
হজ হল ইসলামের শেষ রুকন, তা বছরের শেষ মাসেই আদায় করা হয়, 
আর নবী সাঃ তার শেষ জীবনেই তা আদায় করেছেন। ইহরাম পরিধান 
কাফনের কথা স্মরণ করিয়ে দেয়। হাজীদের হজের স্থানসমূহে সমবেত হওয়া 
ও তাতে অবস্থান করা হাশরের ময়দানে তাদের একত্রিত হওয়া ও আল্লাহর 
সামনে দণ্ডয়মান হওয়াকে স্মরণ করিয়ে দেয়। 


১৮২০ من الشّيطان‎ ADL أعوذ‎ 
LE BF اتيت من‎ ৮৩৫৩ ২০ IBN Bh প্রা فى‎ obi 
অর্থ: [আর মানুষের কাছে হজের ঘোষণা করে দিন, তারা আপনার কাছে 


আসবে পায়ে হেটে এবং সব ধরনের কৃশকায় উটের পিঠে করে, তারা আসবে 
দূর-দূরান্তের পথ অতিক্রম করে |] সূরা আল-হাজ্জ: ২৭। 

দ্বিতীয় খুতবা 


সমস্ত প্রশংসা আল্লাহর জন্য তাঁর ইহসানের কারণে ١ তাঁরই শুকরিয়া আদায় 
করছি; ভালকাজের তাওফীক দান ও অনুগ্রহের জন্য। আমি সাক্ষ্য দিচ্ছি যে, 
আল্লাহ ছাড়া সত্য কোন উপাস্য নেই, তিনি এক, তাঁর কোন শরীক নেই; তাঁর 
শানের প্রতি সম্মান রেখে। আরো সাক্ষ্য দিচ্ছি যে, আমাদের নবী মুহাম্মাদ 
তাঁর বান্দা ও রাসুল; আল্লাহ তায়ালা তার উপর, তার পরিবারবর্গ ও 
সাহাবীদের উপর অসংখ্য দরুদ ও সালাম বর্ষণ করুন। 

হে মুসলমানগণ: 

ওজরের কারণে সৎ আমল পালনে অপারগ ব্যক্তি উক্ত সৎ আমল 
পালনকারীর সাথে অংশগ্রহণকারীর ন্যায়- যদি তার নিয়ত সঠিক থাকে। 
এমনকি কখনো কখনো শারীরিকভাবে অংশগ্রহণকারীদের উপর শুধু নিয়তের 
মাধ্যমে অংশগ্রহণকারী ব্যক্তি অগ্রগামী হয়ে যান। হাজী ছাড়া অন্যদের জন্য 
আরাফার দিবসের সিয়াম পালন করার বিধান দেয়া হয়েছে। নবী সাঃ বলেন: 
(আমি আল্লাহর নিকট আরাফার দিনের সিয়াম সম্পর্কে আশা করি যে, তিনি 
এর মাধ্যমে পূর্ববর্তী এক বছর এবং পরবর্তী এক বছরের গুনাহসমূহ ক্ষমা 
করে দিবেন ।)) সহীহ মুসলিম। 

সুতরাং আপনারাও হাজীদের সাথে যিলহজের প্রথম দশকে দোয়া, 
এবং এগুলো প্রতি মুহুর্তে বেশি বেশি পালন করুন; কেননা নবী সাঃ 
বলেছেন: (যিলহজ মাসের প্রথম দশ দিনের আমলের চেয়ে অন্য কোন 
দিনের আমলই উত্তম নয়। তারা জিজ্ঞেস করলেন, জিহাদও কি নয়? তিনি 

বললেন: জিহাদও নয়। তবে সে ব্যক্তির কথা ছাড়া যে নিজের জান ও মালের 
ঝুঁকি নিয়ে জিহাদে যায় এবং কিছুই নিয়ে ফিরে আসে না।)) সহীহ বুখারী। 
সুতরাং ইবাদতের মৌসুম শেষ হবার আগেই সেটাকে মুল্যায়ন করুন; কেননা 
জীবন হল অর্জনের ক্ষেত্র, আর দিন তো সুনির্দিষ্ট, আয়ুও সীমিত। 

অতঃপর, আপনারা জেনে রাখুন যে, আল্লাহ আপনাদেরকে তাঁর নবীর উপর 
দরুদ ও সালাম পেশ করতে নির্দেশ দিয়েছেন। ... 


সমাপ্ত 

